សាលាភូមិន្ទរដ្ឋបាល

សាលាភូមិន្ទរដ្ឋបាល ដែល​ត្រូវ​រៀបចំ​ឡើង​វិញ​នៅ​ឆ្នាំ ១៩៩៥ តាម​កិច្ច​ព្រម​ព្រៀង​សហប្រតិបត្តិការ ​បារាំង-កម្ពុជា គឺ​ជា​អ្នក​ទទួល​មរតក​បន្ត​នៃ​អតីត​សាលាភូមិន្ទរដ្ឋបាល​បង្កើត​ឡើង​នៅ​ឆ្នាំ ​១៩៥៦។

ប្រវត្តិសង្ខេបរបស់សាលា 

សាលា​សាលាភូមិន្ទរដ្ឋបាល ​ត្រូវ​បាន​ផ្លាស់​ប្តូរ​ឈ្មោះ​ ​ជា​ច្រើន​លើក​ច្រើន​សារ​នោះ​ ​បច្ចុប្បន្ន​នេះ ក្នុង​ចំណោម​អតីត​សិស្ស​ក៏​នៅ​មាន​ឥស្សរជន​ល្បីៗ​ជា​ច្រើន​នៅ​ក្នុង​ជួរ​ រាជរដ្ឋាភិបាល​ ​និង​ស្ថាប័ន​កំពូលៗ​របស់​រដ្ឋ។
 ១៩១៤៖ សាលាក្រមការ
 ១៩១៧៖ សាលាកម្មាភិបាល និងច្បាប់កម្ពុជា
 ១៩៤៨៖ វិទ្យាស្ថានជាតិ នៃច្បាប់ នយោបាយ និងសេដ្ឋកិច្ច
 ១៩៥៦-១៩៦៥៖ សាលាភូមិន្ទរដ្ឋបាល  (សម្ពោធដោយព្រះករុណា ព្រះបាទ នរោត្តមសុរាម្រិត)
 ១៩៧២-១៩៧៥៖ សាលាជាតិរដ្ឋបាល (សាធារណរដ្ឋខ្មែរ)
 ១៩៨២-១៩៨៥៖ សាលាកម្មាភិបាលរដ្ឋបាល និងនីតិសាស្ត្រ (សាធារណរដ្ឋប្រជាមានិតកម្ពុជា)
 ១៩៩៣-១៩៩៤៖ សាលាជាតិរដ្ឋបាលបន្ទាប់មកសាលាភូមិន្ទរដ្ឋបាល
 ១៩៩៥ មកទល់បច្ចុប្បន្ន៖ សាលាភូមិន្ទរដ្ឋបាល​ (ព្រះរាជក្រឹត្យ​ ​បង្កើត​សាលាភូមិន្ទរដ្ឋបាល​ ​ចុះថ្ងៃទី ២១ ខែមេសា ឆ្នាំ១៩៩៥)

ឧបនិស្ស័យ និងបេសកកម្ម 

សាលាភូមិន្ទរដ្ឋបាល​ ដែល​ជា​សាលា​អនុវត្តន៍​និង​ជា​គ្រឹះស្ថាន << ​ ​ឧត្តមភាព​ >> ​មាន​បេសកកម្ម​ ​<< ជ្រើសរើស​ បណ្តុះបណ្តាល​ ​និង​ធ្វើ​វិក្រឹត្យការ​មន្ត្រីរាជការ​ដែល​ត្រូវ ​​បម្រើ​រដ្ឋបាល​នៃ​ព្រះរាជាណាចក្រ​កម្ពុជា >>។

( យោងតាម មាត្រាទី ២ នៃ ព្រះរាជក្រឹត្យ ​ស្តី​ពី​ការបង្កើត សាលាភូមិន្ទរដ្ឋបាល )
សាលាភូមិន្ទរដ្ឋបាល​ ផ្តល់​ការ​​បណ្តុះ​បណ្តាល​​ដំបូង​​ដល់​​សិស្ស​​មន្ត្រី​​ជាន់ខ្ពស់​ ​ និង​​សិស្ស​​មន្ត្រី​មធ្យម (ក្រមការ)​។ ​សិស្ស​ដែល​ចេញ​ពី​សាលា​ ​សន្យា​ចូល​បម្រើការ ​ក្នុង​មុខងារ​សាធារណៈ​រយៈពេល​យ៉ាង​តិច​ ​៧ឆ្នាំ។

សាលាភូមិន្ទរដ្ឋបាល​ ផ្តល់​​ការ​បណ្តុះ​បណ្តាល​​វិក្រិត្យ​ការ​​ផង​​ដែរ ​ដល់​​មន្ត្រី​​រាជការ​ដែល​​ មាន​​បទពិសោធន៍​ការងារ​ស្រាប់​ ​ប្រមាណ​ ​១៥០​នាក់​ ជា​​រៀង​រាល់​​ឆ្នាំ​។

ក្រុមប្រឹក្សាភិបាល 

ក្រុមប្រឹក្សាភិបាលប្រជុំ ពីរដងក្នុងមួយឆ្នាំ ក្នុងគោលបំណងអនុម័ត កម្មវិធីសិក្សា និងដំណើរការរបស់​សាលាភូមិន្ទរដ្ឋបាល និងអនុម័តលើការងារ​ ជាអថិភាព។

(យោងតាម អនុក្រឹត្យលេខ ៨៣អនក្រ-នប ចុះថ្ងៃទី១៤ ខែធ្នូ ឆ្នាំ២០០៤ ស្តីពីលក្ខន្តិកៈរបស់សាលាភូមិន្ទរដ្ឋបាល)

សាលាភូមិន្ទរដ្ឋបាល ត្រូវសិ្ថតនៅក្រោមការដឹកនាំនៃទីស្តីការគណៈរដ្ឋមន្ត្រី ។

ក្នុងឋានៈនេះ រដ្ឋមន្ត្រីទទួលបន្ទុកទីស្តីការគណៈរដ្ឋមន្ត្រី ជាប្រធានក្រុមប្រឹក្សាភិបាល​ នៃសាលាភូមិន្ទរដ្ឋបាល​ ដែលមានសមាជិកដទៃទៀតដូចមានរៀបរាប់ខាងក្រោម៖
 នាយកសាលាភូមិន្ទរដ្ឋបាល សមាជិកស្វ័យប្រវត្តិ
 តំណាងរដ្ឋលេខាធិការដ្ឋាន មុខងារសាធារណៈ ១រូប សមាជិក
 តំណាងទីស្តីការគណៈរដ្ឋមន្ត្រី ១រូប សមាជិក
 តំណាងក្រុមប្រឹក្សាអ្នកច្បាប់ ១រូប 	សមាជិក
 តំណាងក្រសួងការបរទេស និងសហប្រតិបត្តិការអន្តរជាតិ ១រូប 	សមាជិក
 តំណាងក្រសួងមហាផ្ទៃ ១រូប សមាជិក
 តំណាងក្រសួងសេដ្ឋកិច្ច និងហិរញ្ញវត្ថុ ១រូប សមាជិក
 តំណាងក្រសួងយុត្តិធម៌ ១រូប សមាជិក
 តំណាងក្រសួងអប់រំ យុវជន និងកីឡា ១រូប សមាជិក

ក្រៅពីនាយកសាលា សមាជិកក្រុមប្រឹក្សាភិបាល ត្រូវបានតែងតាំងដោយអនុក្រឹត្យ ។

សេវាកម្ម

ទីចាត់ការ 

ទីចាត់ការ​នៃ​សាលាភូមិន្ទរដ្ឋបាល​ទទួល​បន្ទុក​ខាង​ផ្នែក​គរុកោសល្យ​ កិច្ចការ​រដ្ឋបាល​ ការចាត់ចែង​ និង​ដំណើរ​ការ​ទៅ​មុខ​របស់​សាលា។​ ទីចាត់ការ​ក៍​មាន​តួនាទី​ផង​ដែរ​ក្នុង​ការ​លើក​ឋានន្តរស័ក្តិ​សាលា​ ជា​ពិសេស​នៅ​តាម​ក្រសួង​ អង្គការជាតិ​ និង​អន្តរជាតិ​នានា​ និង​ជួយ​សំរួល​ដល់​ការ​ស្វែងរក​ដៃ​គូ​គរុកោសល្យ។

ទីចាត់ការសិក្សា និងកម្មសិក្សា

ទីចាត់ការ​នេះ​មាន​ភារកិច្ច​រៀប​ចំ​ការ​បណ្តុះ​បណ្តាល​បឋម​ ដល់​សិស្ស​មន្ត្រី​ជាន់ខ្ពស់ និង​មន្ត្រី​មធ្យម​ដែល​បាន​ប្រលង​ជាប់។ ​សកម្មភាព​ចំបង​នៃ​ទីចាត់ការ​នេះ​ រួម​មាន​ ​ជ្រើស​រើស​ ​ និង​តាម​ដាន​សាស្ត្រាចារ្យ ​ ​និង​ រៀប​ចំ​កម្មវិធី​ឆ្នាំ​សិក្សា (​ដែល​មាន​ដូច​ជា​ ​ការ​រៀប​ចំ​កាល​វិភាគ ​ និង​រាល់​ការ​គ្រោង​ទុក​ជាមុន​នូវ​អ្វីៗ​ដែល​អាច​នឹង​កើត​មាន​ឡើង​)។ ទន្ទឹម​នឹង​នេះ​ ​ ទីចាត់​ការ​ក៍​មាន​តួនាទី​រៀប​ចំ​ការ​ធ្វើ​កម្មសិក្សា​ និង​ការ​តាម​ដាន​ការ​សិក្សា​របស់​សិស្ស​ ​ ​ និង​កម្មសិក្សាការី​ផង​ដែរ។​ ទីចាត់ការ​សិក្សា​ ​និង​កម្មសិក្សា​ មាន​ភារៈ​ស្វែងរក​ដៃគូ​ ​ ដើម្បី​រៀប​ចំ​សកម្មភាព​បន្ថែម​ផ្សេងៗ​ដែល​មាន​លក្ខណៈ​បណ្តុះ​បណ្តាល។

ទីចាត់ការបណ្តុះបណ្តាលបន្ត និងកិច្ចសហប្រតិបត្តិការអន្តជាតិ

ទីចាត់ការ​នេះ​ រៀប​ចំ​ចាត់​ចែង​ការបណ្តុះ​បណ្តាល​បន្ត​សំរាប់​មន្ត្រី​រាជការ ​ ដែល​បាន​ផ្អាក​ការងារ​ពី​ក្រសួង​របស់​ខ្លួន​ជា​បណ្តោះ​អាសន្ន​ ​ដើម្បី​ពង្រឹង​និង​ពង្រីក​ចំណេះ​ដឹង​របស់​ខ្លួន។​ ​ វា​ក៍​មាន​តួនាទី​ស្វែងរក​ដៃ​គូ​ជា​មួយ​សាលា​ ឬ វិទ្យាស្ថាន​រដ្ឋបាល​ដទៃ​នានា​ ​ និង​បង្កើន​ទំនាក់​ទំនង​កិច្ច​សហប្រតិបត្តិការ​អន្តរជាតិ​ (បណ្តាញនៃប្រទេសផ្តល់ជំនួយ... )

អគ្គលេខាធិការដ្ឋាន

អគ្គលេខាធិការដ្ឋាន​គ្រប់គ្រង​រដ្ឋបាល​ទូទៅ​របស់​សាលា​ ដែល​រួម​មាន​ ​ការ​ផ្តល់​កាល​វិភាគ​ ​ និង​សេចក្តី​ប្រកាស​របស់​ទីចាត់ការ​ ដល់​សិស្ស​ ​ការ​ចុះ​ស្រង​វត្តមាន​ ​និង​ ​ការ​រៀប​ចំ​ឯកសារ​ប្រលង។​ ​ ​ អគ្គលេខាធិការដ្ឋាន​នេះ​ ​ក៍​មាន​តួនាទី​ក្នុង​ការរៀបចំ​អនាម័យ​ និង​សន្តិសុខ​សាលា​ផង​ដែរ។

ប៉ូលព័ត៌មានវិទ្យា

ផ្សារ​ភ្ជាប់​ទៅ​នឹង​សេវា​នៃ​អគ្គលេខាធិការដ្ឋាន​ដែរ​ ប៉ូលព័ត៌មានវិទ្យា​ធានា​នូវ​ ​ ការ​គ្រប់គ្រង​ប្រពន្ធ័​ព័ត៌មានវិទ្យា​ នៅ​ក្នុង​សាលា​ និង​ដំណើរ​ទៅ​មុខ​នៃ​កំព្យូទ័រ​ ​ ដែល​ដាក់​អោយ​សិស្ស​ សវនសិស្ស​ កម្មសិក្សា​ ​កម្មសិក្សាការី​ និង​សាស្ត្រាចារ្យ ​ ​ប្រើ​នៅ​ក្នុង​បន្ទប់ព័ត៌មានវិទ្យា​ និង​មជ្ឈមណ្ឌល​ឯកសារ។

(បទបញ្ជារបស់បន្ទប់ព័ត៌មានវិទ្យា)

មជ្ឈមណ្ឌលឯកសារ

មជ្ឈមណ្ឌល​នេះ​ចាត់ចែង​ដោយ​បុគ្គលិកម្នាក់​ ដែល​មាន​ទំនាក់​ទំនង​ជា​ប្រចាំ​ជាមួយ​សវនសិស្ស ​ ​សាស្ត្រាចារ្យ ​និង​រាល់​បុគ្គលិក​ទាំង​អស់​របស់​សាលា។​ វា​ផ្តល់​នូវ​សំភារៈ​ដែល​ចាំបាច់​សំរាប់​ ​ ​ការបណ្តុះ​បណ្តាល​មន្ត្រី​រាជការ។

ការបណ្តុះបណ្តាលដំបូង ៖ សិស្សមន្ត្រីជាន់ខ្ពស់

គោលបំណងទូទៅនៃការបណ្ដុះបណ្ដាល 

ការ​បណ្ដុះ​បណ្ដាល​នៅ​សាលា​ភូមិន្ទ​រដ្ឋ​បា​ល​ ​គឺ​មាន​គោល​ដៅ​ចម្បង​ឲ្យ​សិស្ស​ម​ន្ដ្រី​ជាន់​ខ្ពស់​អាច​ចាប់​យក​បាន​នូវ​ ​ ៖
 សមត្ថ​ភាព​ទាំងឡាយ​ដែល​ចាំបាច់​សម្រាប់​បំពេញ​មុខ​ងារ​ ​បេសកកម្ម​ ​និង​ការ​បង្កើត​គម្រោង​ ​រៀបចំ​ផែនការ​
 ដឹកនាំ​ក្រុម​ការងារ
 ចូល​រួម​ក្នុង​ការ​ធ្វើ​កំណែ​ទម្រង់​រដ្ឋ
 អនុ​វ​ត្ដ​គោល​ការណ៍​អភិបាល​កិច្ច​ល្អ​
ក្នុង​នេះ​ ​គោល​ដៅ​ជា​ប្រចាំ​គឺ​ ​៖
 បង្កើន​គុណ​ភាព​នៃ​សេ​វា​ដែល​ត្រូវ​ផ្ដល់​ជូន​ប្រជា​ជន​ ​ឱ្យ​កាន់តែ​ប្រសើរ​ឡើង
 កាត់​បន្ថយ​វិសម​ភាព
 ក្នុងនេះ គោលដៅជាប្រចាំគឺ ៖
 បង្កើនគុណភាពនៃសេវាដែលត្រូវផ្ដល់ជូនប្រជាជន ឱ្យកាន់តែប្រសើរឡើង
 កាត់បន្ថយវិសមភាព
ជាមួយ​នឹង​កម្លាំង​ចិត្ដ​ និង​ភាព​ស្មោះ​ត្រង់​ជា​និច្ច​នៅ​ក្នុង​សង្គម​មួយ​ដែល​កាន់តែ​ស្មុគ​ស្មាញ​ ​ក្នុង​ប្រទេស​មួយ​ដែល​កាន់តែ​ ​ មាន​អន្តរ​ភា​វូប​នី​យ​កម្ម​ ​និង​ប្រឈម​នឹង​ការ​ប្រកួត​ប្រជែង​កាន់តែ​ស្វិតស្វាញ​ឡើ​ង​។

គោលការណ៍​នៃ​ការរៀបចំ​ការបណ្តុះបណ្តាល

បេក្ខជន​ដែល​បាន​ប្រឡង​ជាប់​ចូល​រៀន​វគ្គ​សិស្ស​ម​ន្ដ្រី​ជាន់​ខ្ពស់​ ​នឹង​ទទួល​ការ​បណ្ដុះ​បណ្ដាល​រ​យៈ​ពេល​២ឆ្នាំ​ ​(២៤ខែ​) ចែក​ចេញ​ជា​៤ដំណាក់​កាល​ដូច​ត​ទៅ​នេះ​ ​ ​៖
សិស្ស​ម​ន្ដ្រី​ជាន់​ខ្ពស់​ទាំង​អស់​រៀន​រួម​គ្នា​ ​ ​អំពី​មុខ​វិជ្ជា​ទាំង​អស់​នៃ​កម្ម​វិធី​នៅ​ក្នុង​ដំណាក់​កាល​ ​ទី​១ និង​ដំណាក់​កាល​ទី​២។
 ដំណាក់​កាល​ទី​១ ៖ ៥ខែ​ ​(៤០០ម៉ោង​)  សម្រាប់​ធ្វើ​បច្ចុប្បន្ន​ភាព​ ​ចំណេះ​ដឹង​មូល​ដ្ឋា​នខា​ង​នីតិ​សា​ធារ​ណៈ​ ​រដ្ឋ​បា​ល​សា​ធារ​ណៈ​ ​សេដ្ឋ​កិច្ច​ ​ហិរញ្ញ​វត្ថុ​ ​ ​និង​ការ​គ្រប់គ្រង​សា​ធារ​ណៈ​(វិធី​សាស្ត្រ​ការងារ​ ​និង​ស្រាវជ្រាវ​) ព័ត៌មាន​វិទ្យា​ ​និង​ ​ភាសា​បរទេស​ ​។
 ដំណាក់​កាល​ទី​ ​២ ៖ (៧ខែ​នៃ​ការ​សិក្សា​នៅ​សាលា​ ​ប្រហែល​៦០០ម៉ោង​) ការ​សិក្សា​ឲ្យ​ស៊ី​ជម្រៅ​លើ​ ​ម៉ូ​ល​ឌុ​ល​ធំៗ​៤ ៖
o ស្ថា​ប័​ន​ ​និង​ ​ការ​គ្រប់គ្រង​សា​ធារ​ណៈ (ការ​រៀបចំ​រដ្ឋ​បា​ល​នៅ​ព្រះ​រាជា​ណា​ចក្រ​កម្ពុ​ជា​ ​ និង​ការ​រៀបចំ​ផ្នែក​ស្ថា​ប័​ន​ ​ ​ការ​តាក់តែង​លិខិត​រដ្ឋ​បា​ល​ ​ ​វិធី​សាស្ត្រ​ការងារ​ ​និង​ស្រាវជ្រាវ​ ​ ​បច្ចេកទេស​ទំនាក់​ទំនង​ ​ព័ត៌មាន​វិទ្យា​ ​ស្ថា​ប័​ន​នយោបាយ​ ​គោល​ការណ៍​ ​និង​ការ​អនុ​វ​ត្ដ​ន៍​សេ​វា​សា​ធារ​ណៈ​ ​ ​កំណែ​ទម្រង់​រដ្ឋ​ ​កំណែ​ទម្រង់​រដ្ឋ​បា​ល​ ​ការ​រៀបចំ​ដែន​ដី​ ​និង​នយោបាយ​ភូមិបាល​ ​ប្រព័ន្ធ​ម​ជ្ឈ​ការ​ ​វិ​សហ​ម​ជ្ឈ​ការ​ ​ ​និង​វិ​ម​ជ្ឈ​ការ​ ​នីតិ​ ​វិធាន​នៃ​មុខ​ងារ​សា​ធារ​ណៈ​ ​និង​គ្រប់គ្រង​ម​ន្ដ្រី​រាជ​ការ​ ​ការ​គ្រប់គ្រង​ធនធាន​មនុស្ស​ ​ ​ការ​រៀបចំ​ ​និង​ការ​ដឹកនាំ​គម្រោង​ ​ប​ច្ចេ​ក​វិទ្យា​ព័ត៌មាន​ ​និង​ទូរគមនាគមន៍​ ​ការ​វិភាគ​ស្ថិ​តិ​ ​ការ​គ្រប់គ្រង​យុទ្ធ​សា​ស្ដ្រ​ ។ល។)
o សេដ្ឋ​កិច្ច​ ​ហិរញ្ញ​វត្ថុ​ (សញ្ញាណ​ទូទៅ​នៃ​សេដ្ឋ​កិច្ច​ ​សេដ្ឋ​កិច្ច​ផ្នែក​សា​ធារ​ណៈ​ ​ហិរញ្ញ​វត្ថុ​សា​ធារ​ណៈ​ ​ គោល​ការណ៍​ ​និង​ ​កំណែ​ទម្រង់​ហិរញ្ញ​វត្ថុ​សា​ធារ​ណៈ​ ​ ​ការ​វិភាគ​ ​និង​ ​ព្យាករណ៍​សេដ្ឋ​កិច្ច​ ​ ​ថវិកា​រដ្ឋ​ ​ ​គណនេយ្យ​សា​ធារ​ណៈ​ ​ ​ ម៉ា​ក្រូ​សេដ្ឋ​កិច្ច​ ​ ​កា​រវិ​និ​យោគ​ទុន​បរទេស​កម្ពុ​ជា​ ​៖ បញ្ហា​ស​មា​ហរ​ណ​កម្ម​ ​ ​ ​និង​ ​ការ​ប្រកួត​ប្រ​ជែ​ង​។​ល​។​)
o បច្ចេកទេស​គតិ​យុ​ត្ត​ (នីតិ​រដ្ឋ​ធម្ម​នុ​ញ្ញ​ នីតិ​រដ្ឋ​បា​ល​ ​លិខិត​បទដ្ឋាន​គតិ​យុ​ត្ត​ ​និង​នីតិ​វិធី​ធ្វើ​សេ​ច​ក្តី​ព្រាង​ ​និង​ ​បង្កើត​ច្បាប់​ ​វិធាន​នា​នា​។​ល​។​)
o ទំនាក់​ទំនង​អន្តរ​ជាតិ​ (ទំនាក់​ទំនង​អន្តរ​ជាតិ​ ​ប្រទេស​កម្ពុ​ជា​ក្នុង​ទំនាក់​ទំនង​អន្តរ​ជាតិ​ ​ពី​ឆ្នាំ​១៩៧៩ ដល់​ ​ពេល​បច្ចុប្បន្ន​ ​ចុង​បូ​ព៌ា​នៅ​ក្នុង​ឆាក​អន្តរ​ជាតិ​ពី​ ឆ្នាំ​១៩៤៥ដល់​ពេល​បច្ចុប្បន្ន​ ​ភូមិ​សា​ស្ដ្រ​នយោបាយ​សកល​លោក​ ​។ល។)
o នយោបាយ​តាម​ផ្នែក​របស់​រាជ​រ​ដ្ឋា​ភិ​បា​ល តាម​រ​យៈ​សន្និសីទ​ ​ដែល​បង្ហាញ​ដោយ​ ​រដ្ឋ​មន្ត្រី​ ​ឬ​ ​មន្ត្រី​ជាន់​ខ្ពស់​ ​នៃ​ក្រសួង​ដែល​ពាក់​ព័ន្ធ​ ​។
o ការ​សិក្សា​ស្រាវជ្រាវ​ ​និង​ការងារ​ជា​ក្រុម នៅ​ក្នុង​ការ​បណ្ដុះ​បណ្ដាល​នេះ​ ​វិធី​សា​ស្ដ្រ​គរុកោសល្យ​ ​ផ្ដល់​អត្ថ​ប្រយោជន៍​ចម្បង​ដល់​ការ​ធ្វើ​ការងារ​ជា​ ​ក្រុម​ ​ដើម្បី​ត្រៀម​សិស្ស​ឱ្យ​បំពេញ​ភារ​កិច្ច​ផ្នែក​រដ្ឋ​បា​ល​នា​ពេល​អនាគត​ ​ប្រកបដោយ​លក្ខ​ណៈ​ជាក់​ស្ដែង​ ​ជា​ទី​បំ​ផុ​ត​។​ ​​សិស្ស​ម​ន្ដ្រី​ជាន់​ខ្ពស់​ទាំង​៥០នាក់​ ​នឹង​ត្រូវ​បាន​បែង​ចែក​ ​ជា​ក្រុម​តូ​ចៗ​(៥នាក់​) ហើយ​ក្រុម​ ​នីមួយៗ​ ​ ​​នឹង​ធ្វើ​ការ​ស្រាវជ្រាវ​រ​យៈ​ពេល​៩ខែ​ ​រួច​សរ​សេរ​របាយ​ការណ៍​ ​កម្រាស់​ពី​៥០ទំ​ព័​រ​។
o សិស្ស​មន្ត្រី​ជាន់​ខ្ពស់​ ​អាច​រៀន​រៀបចំ​ ​ ​និង​ ​ ​អនុ​វត្ត​ការ​សំដែង​សន្និសីទ​អន្តរ​ជាតិ​ ​ឬ​ ​កិច្ច​ប្រជុំ​ផ្លូវ​ការ​មួយ​ ​។ លើស​ពី​នេះ​ទៅ​ទៀត​ ​ ​សិស្ស​អាច​រៀន​ផង​ដែរ​ ​អំពី​បច្ចេកទេស​នៃ​ការ​ចរចា​ ​ ​និង​ ​ចូល​រួម​ការ​សំដែង​ឆាក​ ​ចរចា​ជា​លក្ខ​ណៈ​ជាតិ​ ​ ​និង​អន្តរ​ជាតិ​ ​នឹង​អាច​រៀន​អំពី​បច្ចេកទេស​នៃ​ ​ទំនាក់​ទំនង​សា​ធារ​ណៈ​ ​និង​ន​យោ​​បា​យ​។
o ជាមួយ​នឹង​ការ​សិក្សា​លើ​ករណី​ជាក់​ស្តែ​ង​(Case​ ​Study​)សិស្ស​មន្ត្រី​ជាន់​ខ្ពស់​អាច​រៀន​គ្រប់គ្រង​វិបត្តិ​មួយ​ ​ដែល​អាច​កើត​មាន​ឡើង​ជា​យថាហេតុ​ ​ ​និង​រៀន​រក​ ​វិធី​ដោះ​ស្រាយ​វិបត្តិ​នោះ​នៅ​ក្នុង​ត​ថ​ភាព​ជាក់​ស្តែ​ង​។
 ដំណាក់​កាល​ទី​៣ ៖ ធ្វើ​កម្ម​សិក្សា​ចំនួន​២លើក​ ​ដែល​មាន​រ​យៈ​ពេល​៨ខែ​ ​(នៅ​រដ្ឋ​បា​ល​កណ្ដាល​ ​និង​ ​រដ្ឋ​បា​ល​ដែន​ដី​ ​និង​នៅ​តាម​ស្ថាន​ឯក​អគ្គ​រាជ​ទូត​ខ្មែរ​នៅ​បរទេស​) ៖ សិស្ស​ម​ន្ដ្រី​ជាន់​ខ្ពស់​ដែល​បាន​ជ្រើស​រើស​យក​ជំនាញ​ ​រដ្ឋ​បា​ល​ទូទៅ​ ​និង​សេដ្ឋ​កិច្ច​-ហិរញ្ញ​វត្ថុ​ ​នឹង​ ​ត្រូវ​បាន​បែង​ចែក​ជា​២ក្រុម​ ​។ ចំពោះ​កម្ម​សិក្សា​លើក​ទី​១ (៤ខែ​) មួយ​ក្រុម​ ​នឹង​ធ្វើ​កម្ម​សិក្សា​នៅ​រដ្ឋ​បា​ល​កណ្ដាល​ ​​(ក្រសួង​) និង​១ក្រុម​ទៀត​នៅ​រដ្ឋ​បា​ល​ដែន​ដី​ ​(សាលា​ខេត្ត​) រួច​ឆ្លាស់​គ្នា​ ​នៅ​ក្នុង​កម្ម​សិក្សា​លើក​ទី​២។ ​​ រី​ឯ​សិស្ស​ ​ម​ន្ដ្រី​ជាន់​ខ្ពស់​ដែល​បាន​ជ្រើស​រើស​យក​ជំនាញ​ ​ការ​ទូត​ ​នឹង​ ​ធ្វើ​កម្ម​សិក្សា​លើក​ទី​១ ​​ នៅ​ក្រ​សូ​ង​ការ​បរទេស​ ​ ​និង​ ​កិច្ច​សហ​ប្រតិបត្តិ​ការ​អន្តរ​ជាតិ​ ​ ​និង​កម្ម​សិក្សា​លើក​ទី​២ ​​ នៅ​តាម​ស្ថាន​ឯក​អគ្គ​រាជ​ទូត​ខ្មែរ​ ​នៅ​បរ​ទេ​ស​។​ ​ កម្ម​សិក្សា​ទាំង​ពីរ​នេះ​ ​មាន​តួ​នាទី​សំខាន់​ស្មើ​នឹង​ ​ ​​ ការ​សិក្សា​នៅ​សាលា​ភូមិន្ទ​រដ្ឋ​បា​ល​ ​ពីព្រោះ​ជា​កម្ម​សិក្សា​ ​អនុ​វត្ត​ ​និង​ដំណាក់​កាល​វិសេស​វិសាល​មួយ ​​ ​ពោរ​ពេញ​ដោយ​ការ​រៀន​ចេះ​ដឹង​ច្រើន​ ​ដោយសារ​ជា​ដំណាក់​កាល​ ​អន្តរ​កាល​ពី​ជីវិត​សិក្សា​មក​ជីវិត​ការងារ​ ​ ​​ ​និង​ជា​ដំណាក់​កាល​នៃ​ការ​សិក្សា​អំពី​ការងារ​ ​និង​ការ​ត្រិះ​រិះ​ពិចារណា​ ​អំពី​អាជីព​នា​ពេល​អ​នាគ​ត​។
 ដំណាក់​កាល​ទី​៤ ៖ (៤ខែ​)  សិស្ស​មន្ត្រី​ជាន់​ខ្ពស់​ ​ត្រូវ​រៀន​ឲ្យ​ស៊ី​ជម្រៅ​អំពី​ជំនាញ​ដែល​បាន​ជ្រើស​រើស​ ​ត្រូវ​ ​ការពារ​របាយ​ការណ៍​កម្ម​សិក្សា​ទាំង​ពីរ​ ​ និង​ ​ការពារ​របាយ​ការណ៍​ ​នៃ​ការ​ធ្វើ​ការងារ​ស្រាវជ្រាវ​ជា​ក្រុម​និង​ត្រៀម​ ​ប្រឡង​ ​បញ្ចប់​ការ​បណ្ដុះ​បណ្ដា​ល​។​ ​ ទន្ទឹម​នឹង​គ្នា​នេះ​ដែរ​ ​ការ​បង្រៀន​ភាសា​នឹង​ត្រូវ​រៀបចំ​ឡើង​ដូច​ដំណាក់​កាល​ទី​១ និង​ ​ទី​២ ដែរ​រហូត​ដល់​ប​ពា្ច​ប់​វ​គ្គ​។
ការ​បង្រៀន​ភាសា​បរទេស​ ​(ភាសា​បារាំង​ ​និង​ភាសា​អង់គ្លេស​) ៖ ចំពោះ​ជម្រើស​យក​ភាសា​ណា​មួយ​ ​ជា​ភាសា​បរទេស​ទី​១ គឺ​ ​៤.៣០ ម៉ោង​ ​ក្នុង​មួយ​ស​ប្តា​ហ៍​ ​ ​ និង​ ​សម្រាប់​ជម្រើស​ ​ភាសា​បរទេស​ទី​២ គឺ​ ​៣ ម៉ោង​ ​ក្នុង​មួយ​ស​ប្តា​ហ៍​។​ ​ ​ការ​បង្រៀន​ភាសា​ទាំង​ពីរ​នេះ​ ​នឹង​រៀបចំ​ឡើង​នៅ​ក្នុង​ដំណាក់​ ​កាល​ទី​១ ទី​២ និង​ទី​៤ ៖ ភាសា​បរទេស​ ​អនុញ្ញាត​ឱ្យ​វាស់​សមត្ថ​ភាព​ ​ខាង​ទំនាក់​ទំនង​ដោយ​សរ​សេរ​និង​ផ្ទាល់​មាត់​ ​លើ​ប្រធាន​បទ​នៃ​ជីវិត​រស់​នៅ​ប្រចាំ​ថ្ងៃ​ ​ ​និង​នៅ​ក្នុង​ស្ថាន​ភាព​កំពុង​បំពេញ​ការងារ​ជាក់​ស្តែ​ង​។

ការបណ្តុះបណ្តាលដំបូង : សិស្សមន្ត្រីក្រមការ

គោលបំណងទូទៅនៃការបណ្ដុះបណ្ដាល  

ការបណ្ដុះបណ្ដាលនៅសាលាភូមិន្ទរដ្ឋបាល គឺមានគោលដៅ​ចម្បង​អោយ​សិស្ស​មន្ដ្រី​ក្រមការ​អាច​​ចាប់​​យក​បាន​នូវ ៖
 សមត្ថភាពទាំងឡាយ​ដែល​ចាំបាច់​សម្រាប់​បំពេញ​មុខងារ​រៀបចំ​ការងារ​របស់​អ្នក​ទទួល​ខុស​ត្រូវ ​ជា​ពិសេស​ប្រធាន​រដ្ឋបាល​
 អនុវត្ដសេចក្ដីសម្រេច
 នៅក្នុងក្របខ័ណ្ឌនៃមុខងាររបស់ពួកគេជាអ្នកដឹកនាំថ្នាក់មធ្យម ​សិស្ស​មន្ដ្រី​ក្រមការ​ត្រូវ​មាន​សមត្ថភាព
 ដឹកនាំក្រុមការងារ
 ចូលរួមក្នុងការធ្វើកំណែទម្រង់រដ្ឋ
 អនុវត្ដគោលការណ៍អភិបាលកិច្ចល្អ
ក្នុងនេះ គោលដៅជាប្រចាំគឺ ៖
 បង្កើនគុណភាពនៃសេវាដែលត្រូវផ្ដល់ជូនប្រជាជន ឱ្យកាន់តែប្រសើរឡើង
 កាត់បន្ថយវិសមភាព
 ជាមួយ​នឹង​កំលាំងចិត្ដ និង​ភាពស្មោះត្រង់​ជានិច្ច ​នៅ​ក្នុង​សង្គម​មួយ​​ដែល​កាន់​តែ​ស្មុគស្មាញ ​​និង​ក្នុង​​ប្រទេស​មួយ​​ដែល​កាន់​តែ​​អន្ដរជាតិ​ភាវូបនីយកម្ម​ ។

គោលការណ៍​នៃ​ការរៀបចំ​ការបណ្តុះបណ្តាល 

ការបណ្ដុះបណ្ដាល​នៃ​វគ្គសិស្ស​មន្រ្ដី​ក្រមការ​មាន​រយៈពេល​១ឆ្នាំ​ ​(១២ខែ)​ ​​ដែល​ចែក​ចេញ​ជា​៤ដំណាក់​កាល ​ ៖
 ដំណាក់កាលទី១៖២ខែ (២០០ម៉ោង)​  សម្រាប់​ធ្វើ​បច្ចុប្បន្នភាព​ចំណេះដឹង ​​​មូលដ្ឋាន​ខាងនីតិ​សាធាណៈ រដ្ឋបាល​សាធារណៈ​ សេដ្ឋកិច្ច​ហិញ្ញវត្ថុ​និង​ការគ្រប់គ្រង​សាធារណៈ ​​​(វិធីសាស្រ្ត​ការងារ​និង​ស្រាវជ្រាវ)​។
 ដំណាក់កាលទី ២ ៖ (៥ខែនៃការសិក្សា​នៅ​សាលា ​ស្មើ​នឹង​ ប្រហែល​៦០០ម៉ោង )  ការសិក្សា​ឲ្យស៊ី​ជម្រៅ​លើ ម៉ូលឌុលធំៗ៣ (ស្ថាប័ន​និង​ការ​គ្រប់គ្រង​​សាធារណៈ​ បច្ចេកទេស​គតិយុត្ត​​ និង​សេដ្ឋកិច្ច ហិរញ្ញវត្ថុ​) និង​នយោបាយ​​តាម​ផ្នែក​របស់​រាជ​រដ្ឋាភិបាល តាម​រយៈ​សន្និសីទ ដែល​ផ្ដល់​ដោយ​ រដ្ឋមន្រ្តី ឬ មន្រ្តីជាន់ខ្ពស់​នៃ​ក្រសួង​ដែល​ពាក់ព័ន្ធ ។​ បន្ថែម​លើ​នេះ​ទៅ​ទៀត នៅ​ក្នុង​ការបណ្ដុះបណ្ដាល​នេះ វិធីសាស្ដ្រ​គរុកោសល្យ​ផ្ដល់​អត្ថប្រយោជន៍​ចម្បង​ដល់​ការ​ធ្វើការងារ​ជាក្រុម​ដើម្បី ត្រៀម​​សិស្ស​អោយ ​បំពេញ​ភារកិច្ច​ផ្នែករដ្ឋបាល​នាពេល​អនាគត ប្រកប​ដោយ​លក្ខណៈ​ជាក់ស្ដែង​ជាទីបំផុត។ ​សិស្ស​មន្ដ្រីក្រមការ​ទាំង៥០នាក់ ​នឹង​ត្រូវបាន​បែងចែក​ជាក្រុមតូចៗ​ (៥នាក់) ហើយ​ក្រុមនីមួយៗ ​នឹង​ធ្វើ​ការស្រាវជ្រាវ​រយៈពេល​៥ខែ រួចសរសេរ​របាយការណ៍​ចំនួន​ពី៣០​ទៅ​៤០ទំព័រ។
 ដំណាក់កាលទី ៣ ៖ កម្មសិក្សាចំនួន២ ដែលមានរយៈពេល ៣ខែ   (នៅរដ្ឋបាលកណ្ដាល និង រដ្ឋបាលដែនដី)  សិស្ស​មន្ដ្រី​ក្រមការ នឹង​ត្រូវ​បាន​បែង​ចែក​ជា​២ក្រុម។​ ចំពោះ​កម្មសិក្សា​ទី១ (៦​សប្តាហ៍) ​មួយ​ក្រុម​នឹង​ធ្វើ​កម្មសិក្សា​នៅ​រដ្ឋបាល​​កណ្ដាល​ និង​១ក្រុម​ទៀត​នៅ​រដ្ឋបាលដែនដី​ ​ រួច​ឆ្លាស់គ្នា​ នៅក្នុង​កម្មសិក្សា​ទី២ ។
 ដំណាក់កាលទី៤ ៖ ២ខែ   សិស្ស​មន្រ្ដី​ក្រមការ នឹង​ត្រឡប់​មករៀន​បន្ថែម​លើ​ម៉ូលឌុលធំៗ​ទាំង៣​ខាងលើ​ (១០០ម៉ោង)។​ ក្នុង​កំឡុង​ពេល​នេះ​ដែរ សិស្ស​ត្រូវ​ការពារ​របាយការណ៍​កម្មសិក្សា​ទាំងពីរ និង ការពារ​របាយការណ៍ ​នៃការធ្វើការងារស្រាវ​ជ្រាវ​ជា​ក្រុម និង​ត្រៀម​ប្រឡង​​បញ្ចប់​ការបណ្ដុះបណ្ដាល ។
ការបង្រៀនភាសាបរទេស ( ភាសាបារាំង និងភាសាអង់គ្លេស ) ៖ ចំពោះ​ជម្រើស​ភាសា​បរទេសទី១ គឺ​ត្រូវ​រៀន​រយៈពេល​៤.៣០ម៉ោង​ក្នុង​មួយ​សប្តាហ៍ ​និង​ ​ ជម្រើស​ភាសាបរទេស​ទី២ គឺ​៣ម៉ោង​ក្នុងមួយ​សប្តាហ៍។​ ការបង្រៀន​ភាសា​ទាំង​ពីរ​នេះ នឹង​រៀបចំ​ឡើង​នៅ​ក្នុង​ដំណាក់​កាលទី១ ទី២​ និង​ទី៤​ ។

ដើម្បីវាយតម្លៃលើចំណេះដឹង វិញ្ញាសានៃ ៖
 ម៉ូឌុលស្ថាប័ន និង​ការគ្រប់គ្រងសាធារណៈ មាន​គោលដៅ​វាយតម្លៃ​លើ​សមត្ថភាព​ ខាង​រដ្ឋបាល​សាធារណៈ​ ខាង​ការ​តាក់តែង​លិខិត​រដ្ឋបាល ​របាយការណ៍​ កំណត់​ហេតុប្រជុំ​ បកស្រាយ​តារាង​ទិន្នន័យ​វិជ្ជាជីវៈ​ និង​បកស្រាយ​លើ​ដំណោះស្រាយ​ទាក់ទង​ទៅ​នឹង​ចំណោទ ​ដែល​បាន​លើក​ឡើង។* ម៉ូឌុល​បច្ចេកទេស​គតិយុត្ដ អនុញ្ញាត​អោយ​វាស់​សមត្ថភាព​វិភាគ​និង​សំយោគ​ ​តាម​រយៈ​ការតាក់តែង​កំណត់​មួយ ​ពីសំណុំ ​លិខិត​ដែលបង្ហាញ​ករណី​ជាក់ស្ដែង​មួយ ​ឬ​ករណី​វិវាទ​មួយ។
 ម៉ូឌុលសេដ្ឋកិច្ច ហិរញ្ញវត្ថុ និងថវិកា អនុញ្ញាត​អោយ​វាស់​សមត្ថភាព​វិភាគ​និង សំយោគ​តាមរយៈ​ការតាក់តែង​កំណត់មួយ ពី​សំណុំលិខិត​ដែល​មាន​ឯកសារ​ហិរញ្ញវត្ថុ ថវិកា​និង​គណនេយ្យ​ស្ដីពីករណី​ជាក់ស្ដែង​មួយ។
  រីឯ ការសិក្សាស្រាវជ្រាវនិង​ធ្វើ​ការងារ​ជាក្រុមវិញ នៅក្នុងក្រុមនីមួយៗ សិស្ស​មន្ដ្រី​ក្រមការ​ត្រូវ​សរសេរ​របាយ​កាណ៍​​ចំនួន​ពី​៣០​ទៅ​៤០ទំព័រ​ រួច​ត្រូវ​ការពារ ​របាយការណ៍​នេះ​រួមគ្នា​នៅ​ចំពោះមុខ​គណៈ​មេ​ប្រយោគ។
 ចំពោះកម្មសិក្សា សិស្សមន្ដ្រីក្រមការម្នាក់ៗត្រូវសរសេរ​របាយកាណ៍ ពី​៨ទៅ​១៥ទំព័រ ​ចំពោះកម្មសិក្សា​នីមួយៗ ​និង ត្រូវការពារ​របាយការណ៍​ទាំងពីរ​នេះ ​នៅ​ចំពោះ​មុខគណៈមេប្រយោគ ។

ភាសា​បរទេស អនុញ្ញាត​អោយ​វាស់​សមត្ថភាព​ខាង​ទំនាក់​ទំនង​ដោយ​សរសេរ​ និង​ផ្ទាល់មាត់ លើ​ប្រធានបទ​​នៃ​ជីវិត​រស់​នៅ​ប្រចាំថ្ងៃ។

ឯកសារ​យោង 
 សាលាភូមិន្ទរដ្ឋបាល

គ្រឹះស្ថានឧត្តមសិក្សានៅកម្ពុជា